პეტი პალე
პეტი პალე (ფრანგ. Petit Palais; მცირე სასახლე) — პარიზში, მე-8 ოლქში მდებარე მუზეუმი. აიგო 1900 წელს უნივერსალური გამოფენისათვის არქიტექტირ შარლ-ლუი ჟიროს გეგმის მიხედვით. 1902 წლიდან იგი გახდა „პარიზის ქალაქის ხელოვნების დარბაზი“. აქ თავსდება ხელოვნების ნიმუშების კოლექციები და ეწყობა აგრეთვე დროებითი გამოფენები. 2001-2005 იგი დაკეტილი იყო განახლებითი სამუშაოების გამო. იგი ხელახლა გაიხსნა 2005 წლის 10 დეკემბერს.